
P o prvi puta izlazi knjiga ove vrsti pred javnost hrvatsku i pred sve one, 
kojima je istinski stalo upoznati zemlju i narod Hrvata: knjiga vidika 
hrvatskih gora i planina. Ona odkriva lice hrvatske zemlje, njegovu 
najznačajniju crtu, jer Hrvatska je s devet desetina zemlja gora. Upoznati pak 
lice jedne zemlje znači naći najbolji put za upoznavanje glavne snage, koja je 
vjekovima oblikovala narod i njegov udes. 

Pučka je umjetnost riznica skrivenih težnja narodnih. U hrvatskoj narodnoj 
pjesmi jedna je od najomiljelijih pjesničkih slika želja, da se dobiju krila snažne 
ptice, pa da se iz visina pogleda na ljudsko zbivanje — podsvjestna, prirodna žud¬ 
nja izrazito gorštačkog soja, koji teži, da svlada zapreke i oslobodi vidike preko 
gorskih visova. Suvremenom je čovjeku lasno udovoljiti toj vjekovnoj želji 
hrvatskih narodnih pjevača, ma da još nije svakome dano po želji uzpeti se u 
visine na krilima modernog zrakoplova; i letimičan pogled na prirodni zemljovid 
može dočarati vidike ptičjega leta. U toj slici sliče gore hrvatske zemlje svojim 
razmještajem bedemima goleme tvrđave, ciela je zemlja bastion, koji vjekovima 
čuva tu razkršće između europskoga Iztoka i Zapada, Sjevera i Juga. Na prvi 
pogled veličanstvena, ali i zastrašna slika: nehotične stiene, nepristupačne, sure 
i opore, iz njih kao da izbija ledena bezćutnost. U vječnoj mieni ljudstva jedina 
su stalnost, onkraj su jada i radosti ljudstva. Ali kad prolistate slike, koje sliede 
iza ovih uvodnih rieči, taj se bezvremenski težki dojam ublažuje. Prisoji tih gora 
za njihov su ljudski rod topla roditeljska njedra, one su ga održale, davši mu 
svoju kremenu snagu, pomogle mu, da odoli svim poviestnim olujama. 

Gotovo okomito dižu se iz mora silne stiene Velebita, Mosora, Biokova, 
otvorivši tek po koji prilaz na obalu, dobro znan samo sincima rodne zemlje. Nalik 
su na divovske stražare, koji dovikuju svakome tuđincu: dovle i nikud dalje! 
Vjekovni su to čuvari roda Hrvata i njihova kulturnog djela na primorskim žalima. 
Sunce ih i odrazi mora obasjavaju, pa odkrivaju ljudstvu sa svojih visina daleke 
vidike, izoštrujući vid i oslobađajući misao. Svietlo i sjena vajaju na njima ču- 

desne nemirne oblike, pojave orijaša, koji uzbuđuju maštu. Nije slučaj, da je u 
ovim gorama kolievka niza hrvatskih kipara europskoga glasa od Jurja Šiben- 
eanina do Ivana Meštrovića — gorski krajolik uzgojio je u sinovima toga kraja 
osjećaj za plastične vrjednote, kao što je atmosfera gora i mora sa svojom bogatom 
paletom rodila kod Hrvata onaj iztančani smisao za otajni život sklada boja i u 
vezivu pučke umjetnosti i u težnjama suvremenih hrvatskih slikara. 

Hranitelj i branitelj naroda Hrvata njegove su gore. U velikim poviestnim 
sukobima gora je održala narod Hrvata, u nju se uprievši stekao je častan nadimak 
»Predziđa kršćanstva«. Gotovo je svaka hrvatska planina poviestni spomenik; 
na stienju hrvatskih gora i šuma, koje sačuvaše gdjegdje još djevičansku neprie- 
pornost kao nigdje u zapadnoj, srednjoj i južnoj Europi, lomile su se kroz tri 
stoljeća osmanlijske ofenzive, zadržane su na Kleku, Kapeli, Velebitu, tim bra¬ 
ničima prilaza o srdce europske kulture. Gora je sa svojima stoljetnim šumama 
davala Hrvatima u tim stoljetnim graničarskim borbama stan, u sigurnosti nje¬ 
zinih proplanaka bujala su njegova stada — slike toga patriarhalnog života još 
ni danas niesu nestale — u obrani gore sačuvao je on netaknut svoj duhovni 
život: svoju vitežku etiku, ponos i svoj smisao obranbenoga zajedinstva. 

Gore su konzervirale duh hrvatskoga naroda, zbroj njegovih predaja i shva¬ 
ćanja. Jamačno najjače udara to uoči u Bosanskoj Hrvatskoj, najizrazitijem 
gorskom području hrvatske zemlje. Prenj, Ivan-planina, Bjelašnica, Treskavica, 
Jahorina, Trebević i Romani ja danas još na svojim težko pristupačnim viso¬ 
ravnima čuvaju čudne spomenike osebujne kulture sredovječne i kasnije islamske 
Hrvatske, stećke, biljege, kao i najdrevniju glazbenu ljestvicu i najstarije du¬ 
hovno narodno blago — gore učiniše ljude odbojne prema tuđim utjecajima. Po¬ 
klonici varavog materialnog napredka nazivaju taj živalj konzervativnim, ali ta 
mu oznaka služi na čast, svjedok je nesavladive odanosti prema rodnoj zemlji 
i njezinu diktatu. 

Poput baroknih crta meki su pitomi obrisi sjevernog hrvatskog gorja. Crno¬ 
gorka, koja je obrasla obronke zapadnih i središnjih hrvatskih planina, uzmak- 
nula je tu pred bukvom, hrastom i briestom. Za kasne jeseni plamte grimizom 
pod kosim zrakama sunca, dok najnižim njihovim humcima — u davna vremena 
jedan rimski car, također sin ove zemlje, nasadio ih je lozom — ozvanja u 
feačkom ugođaju vesela pjesma, sviri svirala vječnoga Pana. Tu, pod zaštitom 
gora, danas se još iskre kupole zvonika starih samostana drevnih središta uljudbe. 
Pan i ti samostani niesu tu simboli suprotnosti. Izmireni su u obilju Božje pri¬ 
rode i nije slučaj, da je ugođaj njihove antikne idile na hrvatskoj zemlji fiksirao 
hrvatski pjesnik XVIII. st. i pobožni franjevac Katančić. Svojom otajnom snagom 

hrvatske su gore uskladile ljestvicu snaga i sklonosti hrvatskoga čovjeka, ne¬ 
savladivu obranbenu borbenost i neugaslu životnu radost njegovu. 

Mnogo toga pričat će vidici hrvatskih planina i gora svima gledaocima svih 
sklonosti i zanimanja, buditi u njima stotine pitanja i želja. Onaj, u koga nije 
razvijena žica opajanja ljepotama već će iz tih vidika moći ocieniti, da su te 
hrvatske gore bile ne samo stoljetna čvrsta obrana naroda, nego zaista i njegov 
hranitelj, da su čuvar najveće njegove glavnice. Odkad zbore pisani spomenici, 
šume hrvatskih gora — spominju ih još vjekopisci-očevidci, koji su se kroz njih 
probijali za križarskih vojni — bile su i meka za osvajača i vrelo priradnog stva¬ 
ranja naroda. Flote, koje su stoljećima plovile po svim morima, iz tih šuma 
dobiše svoju građu. Odkad pak u XIX. st. zafićuknu Europom parostroj, neiz- 
crpne hrvatske šume davahu pragove za gotovo sve europske željezničke pruge. 
Ko čelik tvrda je slavonska hrastovina, stoljećem čuvena na svima tržištima, 
preko mora stoljećima je plovilo građevno drvo s obronaka hrvatskih planina, 
suvremen veleobrt od obične daske pa do plemenitog drveta za aviatičku proiz¬ 
vodnju crpi građu iz hrvatskih šuma. Stotinu je godina zatirahu, većinom u 
probitku tuđina, ali šuma uviek iznova lista. Kao što su u prošlosti hrvatske gore 
čuvale rod Hrvata od osvajača, tako danas čuvaju i vječno obnavljaju njegov 
najveći narodni imutak — šumu. 

Ali. .. veli evanđeoska rieč: »Ne živi čovjek samo o hljebu . . .« hrvatske 
gore tvore i onu vrjednotu, koja nije upisana ni na kojoj burzovnoj tečajnici: 
ljepotu hrvatske zemlje. Ljubitelju prirodnih ljepota, planinaru bilo kojega pod- 
rietla i jezika, radostno će zatreptati srdce, kad razmotri ove vidike hrvatskih 
planina. Liep je svagdje Božji sviet, svakome je njegov rodni kraj najdraži, no 
jedno je sigurno: toliko raznolikosti u ljepoti, koliko ih pruža hrvatsko gorje, 
riedko je naći na razmjerno malenom prostoru zemlje. Svi oblici i značajke 
europskoga gorja sabrane su na hrvatskoj zemlji, a svi zajedno imaju još ono 
nešto, što se ne susreće nigdje drugdje. Veličanstveni su vidici s alpinskih vrhu¬ 
naca, no pogled s Velebita, Kleka, Biokova bogatiji je i raznoličniji: na jednoj 
strani djevičanske kopnene planine, na drugoj pučina mora, najmodrijega u 
Europi, posuta s tisuću otoka i školjića. U svibnju može posjetilac Dubrovnika 
užiti sve čare toploga mora, a za sat dva samovozne vožnje odati se svim radostima 
zimskoga sporta na sniežnim poljanama Orjena. Fantastični oblici Krša uzbuđuju 
svakog ljubitelja prirode, a prašumski obronci Ivan-planine sa svojom osebujnom 
florom i bogatom faunom, mamcem za lovca, jedinstveni su u Europi. Na svakom 
pak koraku obronci hrvatskih planina s ljudskim naseljima mali su muzej raz- 

vitka europske kulture od najstarijih vremena do danas — na svakom koraku 
misao stiče nove pobude, neslućene doživljaje ... 

»Vele gore — veli ljudi« pronicavom jezgrovitošću izrekao je Antun Miha- 
nović, pjesnik hrvatske narodne himne, sudbinsku svezanost hrvatskoga gorja i 
hrvatskoga čovjeka. Gore su uzgojile i očeličile rasnu snagu Hrvata. Njihovi 
vidici objašnjuju njezine izvore, njegovu žilavost, žestinu njegove borbenosti, 
tvrdokornost njegove volje, pogled usmjeren u visine i daljine — u prkos svim 
olujama. One mu daju nauk, da oluje dolaze, ali i prolaze, a one ostaju i on 
— ostane li vjeran samom sebi. 

Upoznati hrvatske gore znači upoznati svojstva naroda Hrvata. S tom misli 
valja razmatrati vidike hrvatskih gora, koji sliede. — 

JOSIP HORVAT 

KAZALO SLIKA 


1 KLEK 

2 VRAŽJI PROLAZ KOD SKRADA (Zeleni Vir) 
3-5 BIELE STIENE U GORSKOM KOTARU 

6 SV. BRDO U JUŽNOM VELEBITU 

7 VELIKI MALOVAN 

8 BABINO JEZERO U JUŽNOM VELEBITU 

9 VELEBITSKO STIENJE NAD JABLANCEM 
10 OBRONAK VELEBITA KOD ZAVRATNICE 
11, 13, 14 TULOVE GREDE U JUŽ. VELEBITU 
12 PRIMJER VEGETACIJE U VELEBITU: Dry- 

pis spinosa 

15 MASIV LIČKE PLJEŠEVICE 

16 DINARA, Samar s okolnim vrhovima 

17 DINARA, Troglav sa sjeveroiztđfife strane 
(stiene i točila) 

18 PROMINA 

19 MOSOR 

20 SV. ILIJA NA BIOKOVU 

21 BIOKOVO IZNAD BASTA 

22 NERETVA POD PRENJSKIM MASIVOM 

23 JABLANICA NA NERETVI 

24 DREŽNICA, Stiena spomen ploča 

25 DIVA GRABOVICA, Vrh Veliki Kuk 

26 ČABULJA, Vrh Medvjed 

27 ČVRSNICA, Klapavica 

28 ČVRSNICA, Diva Grabovica 

29 ČVRSNICA, Ploče 

30 ČVRSNICA, Hajdučka vrata 

31 ČVRSNICA, Ovce na Pešti-brdu 

32 VRAN PLANINA 

33 PROKOŠKO JEZERO U VRANIĆI PLANINI 

34 PRENJ, Glogovo 

35 PRENJOVI, Pogled iz doline Neretve 

36 PRENJ, Pogled na čitav masiv s Medjeda 

37 VELIKA ČVRSNICA, Pogled s Čabulje 

38 ŠTIROVNIK 

39 PRENJ 

40 PRENJ, Lupoglav 


41 PRENJ ZIMI 

42 PRENJ, Boračko jezero s Košutom 

43 ULOG-KLINJE, u pozadini Lelija planina 

44 IVAN-PLANINA 

45 BJELAŠNICA, Mlinovi u selu Umoljanima 

46 BJELAŠNICA, Pogled s Hojte 

47 BJELAŠNICA, Orlovine 

48 BJELAŠNICA, Pašnjak pod Vlainjom 

49 BJELAŠNICA, Meteoroložki observatorij zimi 

50 TOVARNICA 

51 VISOČICA, Vrh Džamija 

52 ZELENGORA, Vrh Todora 

53 TRESKAVICA 

54 TRESKAVICA, Bielo jezero 

55 SUTJESKA, Lebršnik 
56-58 VOLUJAK 

59-60 MAGLIČ 

61 KOLIBE POD MAGLIČEM 

62 BUDANJ 
63-67 JAHORINA 

68 HAMBINA CARINA KOD SARAJEVA 

69 TREBEVIČ 

70 ROMANIJA 

71 KLEK U BOSNI 

72 POŠUMLJENE PLANINE SREDNJE BOSNE 
73-74 VLAŠIČ 

75 ČEMERNICA 

76 MOTIV IZ FRUŠKE GORE 

77 KRNDIJA NAD POŽEGOM 

78 VINOGRADI NA PAPUKU 

79 KALNIK 

80 IVANČICA 

81 RAVNA GORA KOD VARAŽDINA 

82 ZELENJAK 

83-84 MEDVEDNICA ILI ZAGREBAČKA GORA 
85 KSAVERSKA DOLINA POD MEDVEDNICOM 
86-87 SAMOBORSKO GORJE 
88 RUDE POD OŠTRCEM 


Slike su snimili: Vjekoslav Cvetišić (20), Tošo Dabac (84, 85), Nikola Drakulić (66), Fotozadruga (3, 9, 
10, 44, 80), Ljudevit Griesbach (5, 77, 78), đr. Branimir Gušić (14, 22, 23, 25, 28, 30, 35, 38, 40, 43, 50, 
55—61), dr. Ivo Horvat (8, 12, 15—17, 21, 82), Vladimir Horvat (64, 65, 83, 87, 88), R. Plaček (1, 2, 4, 6, 
7, 11, 13, 18, 19, 24, 26, 27, 29, 31—34, 36, 37, 39, 42, 45—48, 51—54, 62, 68, 69, 71, 73, 75, 79, 81, 86), 

N. Srdar (67), Marijan Szabo (70, 74), 



















































































